[{"text_idx": "#000001", "text": "Ne tro longa ekskurso dum matenaj horoj antau\u0306 laboro? Ec\u0302 tio estas ebla en regiono de Arbarista Panteono. Komencu vian tagon per promeno au\u0306 biciklumado en trankvila atmosfero de arbaro. G\u0302i estas proksime."}, {"text_idx": "#000002", "text": "Urbon Brno kiel celo mi mencias tial, ke g\u0302uste kelkaj el c\u0302iuj arbaraj vojoj estas ne for de Brno kaj ili estas facile atingeblaj per urba amasa transporto. Urbo Brno ankau\u0306 estas natura influzono de Sudmoravia regiono kaj multaj homoj en g\u0302in veturas matene pro la laboro. Do krom kelkaj esceptoj kaj tial tiu c\u0302i artikolo estas celita al homoj de Brno. Proponoj por eskursoj aperados de tempo al tempo."}, {"text_idx": "#000003", "text": "Urboparto U\u0301te\u030cchov kiel komenca punkto"}, {"text_idx": "#000004", "text": "El centro de Brno ni atingos U\u0301te\u030cchov per urba amasa transporto relative rapide, ec\u0302 kun s\u0302ang\u0302o al buslinio 57 la tempo de nia vojag\u0302o estos maks. 45 minutoj. En au\u0306tobuson ni povas porti ankau\u0306 biciklon, en matenaj horoj de labortagoj plej vers\u0302ajne neniu veturos kun ni kun infanc\u0302areto."}, {"text_idx": "#000005", "text": "De la haltejo Rozcesti\u0301 en U\u0301te\u030cchov ni povas piede iri en direkto Or\u030ces\u030ci\u0301n. Tuj komence de nia promeno ni povas halti c\u0302e monumento de Adolf Midloch. Vojo g\u0302is rando de Or\u030ces\u030ci\u0301n al ranc\u0302o estas sufic\u0302e larg\u0302a, ne temas pri iu profunda arbaro. Kialo? Elektrodukto. Ankorau\u0306 antau\u0306 ni venos al ranc\u0302o, ni jam iros maldekstren al arbara vojo Rakovec, kiu gvidos nin en pli profundan arbaron, en kiu ni forgesos pri la proksimeco de urbo. Ni aldone ankau\u0306 povas trinki el akvofontujo Pocta vode\u030c (Honoro al Akvo) kaj ni ankau\u0306 iros preter akva rezervujo Mates kaj rivereto Rakovec. Arbara vojo Rakovec finas c\u0302e disvojig\u0302o Rakovec kaj ni povas decidi, se ni dau\u0306rigos tra agrabla arbaro g\u0302is Mokra\u0301 hora au\u0306 nian matenan ekskurson ni finos en Jehnice kaj ni promenos c\u0302irkau\u0306 loka kanejo (grava pejzag\u0302a punkto) al haltejo de buslinio 70."}, {"text_idx": "#000006", "text": "Longeco de tiu c\u0302i ekskurso estas 6,6 km, kaze de fino jam en Jehnice nur 5 km."}, {"text_idx": "#000007", "text": "Alia elbeco por matena promeno el U\u0301te\u030cchov, estas flava turisma vojo en direkto Ronov. Survoje vi povas halti c\u0302e du interesaj lokoj kadre de Arbarista Panteono. Temas pri monumento de Josef Bohdanecky\u0301 kaj Muflona fontujo. Sed vers\u0302ajne vi ne trinkos akvon el g\u0302i. Ambau\u0306 lokoj estas proksimaj, do indas viziti ilin, kvankam oni devas foriri de la c\u0302efa vojo. La monumento de Josef Bohdanecky\u0301 estas situita sur bela herbejeto, do sekva kialo por viziti. Flava turisma vojo gvidas g\u0302is Adamov, ni ja nian vojon mallongigos kaj sur la disvojig\u0302o Pod Ronovem ni turnos al blua turisma vojo al trajnhaltejo Babice (c\u0302e la disvojig\u0302o estas ankorau\u0306 monumento de Josef Zenker). Longeco de de tiu c\u0302i matena ekskurso estas 6 km, el trajna haltejo Babice nad Svitavou (en valo) estas regulaj trajnoj de linio S2 en urbcentro de Brno."}, {"text_idx": "#000009", "text": "Se ni elbusig\u0302os jam je haltejo sub U\u0301te\u030cchov, konkrete je \u201cU buku\u201d, ni havas de tiu loko g\u0302is Bi\u0301lovice nad Svitavou du vojojn, kiuj estas lau\u0306 mi klasikaj, do Melati\u0301n kaj Vojanka. Ambau\u0306 havas sian c\u0302armon. Aldone, de Bi\u0301lovice nad Svitavou estas bonega trajna konekto en urbcentron (c\u0302iujn 15 minutojn). Vi bezonos c\u0302irkau\u0306 unu horo kaj 45 minutoj. Se vi havas pli da tempo, indas promeni tra arbara vojo Vojanka. Matena halto je herbejeto U luz\u030ce certe estos silenta."}, {"text_idx": "#000010", "text": "Matena promeno sed fontujoj kaj monumentoj"}, {"text_idx": "#000011", "text": "Regiono de arbaroj, kiuj estas posedataj de Lerneja forsta kompanio Kr\u030ctiny, estas ankau\u0306 arbaroj okcidente de haltejo \u201cLesni\u0301 s\u030ckolka\u201d de buslinio 57. Blua, flava kaj poste denove blua turisma traceo ne gvidos nin ja c\u0302irkau\u0306 monumentoj de disvojig\u0302o Pi\u0301sky (Sabloj) super Sobe\u030cs\u030cice, sed avantag\u0302o estas malpli longa vojo de haltejo \u201cLesni\u0301 s\u030ckolka\u201d al haltejo \u201cMokra\u0301 hora\u201d. La vojo mem de disvojig\u0302o Pi\u0301sky ne estas en tereno markita, sed lau\u0306 mapoj de LFK Kr\u030ctiny g\u0302i havas nomon Pi\u0301sky (Sabloj). Aldone ni estas preskau\u0306 tuj en arbaro kompare kun vojo el U\u0301te\u030cchov. Kaj ankau\u0306 dum matenaj horoj en somero ni povas esti certaj, ke la tagon ni komencos en agrabla malvarmo de arbaro."}]